NARIADENIE KOMISIE (ES) č. 2070/2004
z 1. decembra 2004,
ktorým sa povoľuje prevod množstevných limitov pre textilné a odevné výrobky pôvodom z Indickej republiky
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na nariadenie Rady (EHS) č. 3030/93 z 12. októbra 1993 o spoločných pravidlách pre dovoz určitých textilných výrobkov z tretích krajín (1), najmä na jeho článok 7,
keďže:
(1)
Memorandum o porozumení medzi Európskym spoločenstvom a Indickou republikou o dojednaniach v oblasti prístupu textilných výrobkov na trh, ktoré bolo podpísané 31. decembra 1994 (2), ustanovuje, že sa priaznivo posúdia určité žiadosti Indie o takzvanú „výnimočnú flexibilitu“.
(2)
Indická republika predložila 13. októbra 2004 žiadosť o prevody medzi kategóriami.
(3)
Prevody, o ktoré Indická republika žiada, sú v rámci limitov ustanovení o flexibilite, ktoré sú uvedené v článku 7 a v stĺpci 9 prílohy VIII k nariadeniu (EHS) č. 3030/93.
(4)
Je preto vhodné túto žiadosť schváliť.
(5)
Je žiaduce, aby toto nariadenie nadobudlo účinnosť deň po jeho uverejnení s cieľom umožniť, aby ho hospodárske subjekty mohli využívať čo najskôr.
(6)
Opatrenia ustanovené v tomto nariadení sú v súlade so stanoviskom Výboru pre textilné výrobky ustanoveným v článku 17 nariadenia (EHS) č. 3030/93,
PRIJALA TOTO NARIADENIE:
Článok 1
V súlade s prílohou sa povoľujú prevody medzi množstevnými limitmi pre textilné výrobky pôvodom z Indickej republiky na rok 2004.
Článok 2
Toto nariadenie nadobúda účinnosť prvým dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 1. decembra 2004